**«Կրթություն առանց սահմանի»-ՀԿ**

 **Հետազոտական աշխատանք**

 Թեմա ՝ **Գործնական աշխատանքի**

 **կազմակերպումը մայրենիի դասերին**

**Ուսուցիչ ՝ Արմինե Նահապետյան**

**Ղեկավար՝ Վ. Բաբաջանյան**

**Սմբատ Բյուրատի անվան №125դպրոցի**

**Երևան - 2022 թ.**

 **Բովանդակություն**

**1.Ներածություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_3**

**2.Գործնական աշխատանքների կազմակերպումը մայրենիի ուսուցման գործընթացում\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_5**

**3.Եզրակացություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_19**

**4.Գրականության ցանկ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_20**

**Ներածություն**

Անժխտելի է, որ ճանաչողության հիմքը պրակտիկան է: Ուստի պետք է աշակերտներին հասկանալի դարձնել այն, որ տեսական հետազոտությունները կատարվում են ոչ միայն հանուն գիտության, այլև հանուն պրակտիկ գործունեության զարգացման, հանուն մարդկանց կենսապայմանների ապահովման և բարելավման:

 Պրակտիկայում առաջադրված խնդիրներն են, որ լուծվում են տարբեր գիտությունների միջոցով: Ավելին, այդ խնդիրների գիտական լուծումները փորձարկվում և ներդրվում են պրակտիկայում: Աշակերտին պետք է հասկանալի դարձնել տեսական հասկացությունների իմացության կարևորությունն նշանակությունը մարդու պրակտիկ գործունեության մեջ: Նա պետք է հասկանա, թե որքան կարևոր է ձեռք բերած տեսական գիտելիքները կյանքում հանդիպող առօրյա իրադրություններում կիրառել կարողանալը:

 Աշակերտների մեջ նման կարողության (գործնական կարողության) առկայությունը ուսումնառության որակի հիմնական և գլխավոր ցուցանիշն է: Այդ իսկ պատճառով ուսումնական գործընթացը կազմակերպելիս և իրականացնելիս հիմնական շեշտը դնի նաև աշակերտների մեջ գործնական կարողությունների ձևավորման և զարգացման հարցերի վրա: Հենց այս տեսակետից է , որ արժևորվում է գործնական աշխատանքի դերը՝ ոչ միայն որպես տեսական նյութի ամրապնդման միջոցի, այլև որպես սովորածը գործնականում կիրառելու հնարավորության:

Կոնկրետ խնդիրներով և բովանդակությամբ պայմանավորված, գործնական աշխատանքները կարող են իրականացվել ինչպես դասերի ժամանակ, այնպես էլ դասերից դուրս: **Գործնական** անվանում են սովորողների կողմից կատարվող այն աշխատանքները, որոնք վերաբերում են նրանց ձեռք բերած գիտելիքների, կարողությունների և հմտությունների գործնական կիրառություններին:

**Գործնական աշխատանքների կազմակերպումը մայրենիի ուսուցման գործընթացում**

Գործնական աշխատանքների հիմնական նպատակներն ու խնդիրներն են.

* Ձևավորել և զարգացնել սոցիալական հմտություններ.
* Մատուցել կիրառման համար անհրաժեշտ տեսական և գործնական նյութ.
* Նպաստել անհատի ինքնադրսևորմանը, կենսագործունեությանը և կրթության շարունակականության ապահովումը ուղղված հմտությունների զարգացմանը:

Գործնական աշխատանքների ընթացքում պետք է իրականացվեն այնպիսի գործողություններ, ինչպիսին են գիտելիքների որոնումը, դրանց իմաստավորումը, ամրապնդումը, կարողությունների և հմտությունների ձևավորումը և զարգացումը, գիտելիքների ընդհանրացումը և համակարգումը: Որպես մանկավարժական երևույթ՝ գործնական աշխատանքը մի կողմից ուսումնական առաջադրանք է, այսինքն՝ այն ինչ պետք է անի աշակերտը,մյուս կողմից՝ այդ առաջադրանքի կատարման ընթացքում համապատասխան գործունեության ՝ հիշողության, մտածողության ստեղծագործական երևակայության դրսևորման ձև, որն արդյունքում աշակերտին տալիս է միանգամայն նոր, նախկինում նրան անծանոթ գիտելիքներ, կամ էլ արդեն ունեցած գիտելիքների խմբավորում:

 **Սովորողներին ներկայացվող չափորոշչային և ծրագրային պահանջները.**

մայրենիից նախատեսվում են տարբեր տեսակի և բնույթի գործնական աշխատանքներ.

* պատմության գծապատկերների կազմում՝ նախադասությունների համար գունային բաժանումներով,
* բառերի, վանկերի կազմության գծապատկերներ,
* դասանյութի մասերին համապատասխան բովանդակային կառուցվածքի գծակարգ.
* տեքստի սխալների ուղղում, խառնված հերթականության շտկում.
* գործնական գրություններ՝ նամակ, հասցե, հայտարարություն.
* գովազդային վահանակ, դասարանական թերթ ստեղծելու և ձևավորելու աշխատանքներ.
* տեքստի նկարազարդում .
* հեքիաթների հորինում, ինքնաշեն գրքերի նկարազարդում.
* Զանազան տեղեկատվական աղբյուրներից/ բառարաններ, մանկական հանրագիտարաններ, ուսումնական ձեռնարկներ/որոնել, գտնել տեղեկություններ առաջադրված հարցերին պատասխանելու համար: Երեխան պետք է դառնա ուսումնական գործընթացի ակտիվ մասնակիցը:

Նպատակաուղղված աշխատանքի ընթացքում լուծվում են հետևյալ խնդիրները.

* Ճանաչողական գործընթացի զարգացում/ երևակայություն, ընկալում, հիշողություն/ մտածական գործընթացների զարգացում/ համեմատում, վերլուծություն և գլխավորի առանձնացում, նյութի ամփոփում և համակարգում:
* Հետազոտական կարողությունների ձևավորում և զարգացում, տեսնել անսովորը, ձևակերպել խնդիրը, ապացուցել գաղափարը, ձևավորել հետազոտական աշխատանքի արդյունքները.
* ինքնակրթության կարողությունների ձևավորում, այսինքն՝ ակտիվ ճանաչողական գործողությունների ձևավորում.
* սովորողների բանավոր խոսքի զարգացում.
* համագործակցություն և հաղորդակցային կարողությունների զարգացում.

 Գործնական աշխատանքը կրում է սոսկ ուսուցանող բնույթ: Հիմնականում նպատակաուղղված է երևակայության ստեղծագործական մտածողության դիտարկմանը, հարցեր տալու կարողությունների զարգացմանը, որն էլ իր հերթին նպաստում է գործնական կարողությունների զարգացմանը:

 Վարժությունների մի խումբ նպաստում է սեփական կարծիքը փոխելու, իրերն ու երևույթները տարբերակներից դիտարկելու կարողությունների զարգացմանը, ինչն էլ իր հերթին գործնական աշխատանքն արդյունավետ հնարավորություն է ընձեռում:

 Առաջին դասարանից սովորողներին անհրաժեշտ է սովորեցնել հետազոտական գործունեության հետևյալ ձևերին՝

* մտածել ինքնուրույն
* հարցնել մեկ ուրիշից
* կարդալ գրքերում
* դիտել հեռուստացույց
* տեղեկություն ստանալ համացանցից
* դիտարկումներ կատարել
* կատարել փորձեր
* հարցնել համապատասխան մասնագետներից:

 Գործնական աշխատանքը ենթադրում է այնպիսի աշխատանք, որի կատարման ընթացքում աշակերտը հայտնվում է իր համար ոչ սովորական իրավիճակում, որտեղ անհրաժեշտ է հնարավորություն, ստեղծագործական մոտեցում, որպեսզի լուծի իր առջև դրված խնդիրը: Ընդ որում, գործնական աշխատանքները պետք է կազմված լինեն այնպիսի առաջադրանքներից, որոնք հնարավոր չէ կատարել առանց ուսումնական նյութի լավ իմացության:

 **Գործնական աշխատանքի ուսումնական գործընթացում յուրացված գիտելիքների, կարողությունների և հմտությունների կիրառումն է:**

Գործնական աշխատանքը ենթադրում է նախաձեռնություն ցուցաբերելու կարողություն և հնարամտություն, ոչ ստանդարտ մտածողություն, ստեղծագործական մտածողություն, ինքնուրույն որոշում կայացնելու, անհրաժեշտ տեղեկատվություն որոնելու պատրաստակամություն: Դպրոցականների այնպիսի մտածողական գործընթացների զարգացմանը, ինչպիսիք են՝

* դասակարգումը
* ամփոփումը
* տարբեր հնարավոր որոշումների ընտրությունը
* իր աշխատանքի գործողությունների ծրագրի կազմումը
* միևնույն իրը կամ երևույթը տարբեր տեսանկյուններից դիտարկումը
* տարբեր իրերի կամ երևույթների համեմատումը
* ինքնաստուգումը և այլն

 Գործնական աշխատանքների կատարման ընթացքում անհրաժեշտ պահպանել հետևյալ կանոնները՝

* ցանկացած գործնական աշխատանք պետք է ունենա նպատակ
* գործնական աշխատանքի ընթացքում երեխաները պետք է կարողանան կիրառել իրենց մինչ այդ յուրացրած գիտելիքներն ու կարողությունները
* յուրաքանչյուր աշակերտ պետք է իմանա կատարման ընթացքը և պետք է յուրացնի ինքնուրույն գործելու հնարները
* գործնական աշխատանքի բովանդակությունն ու քայլաշարը պետք է հետաքրքրություն առաջացնի
* գործնական աշխատանքը պետք է ապահովի սովորողների ճանաչողական, տրամաբանական կարողությունների զարգացումը
* գործնական աշխատանքի բոլոր տեսակները պետք է ապահովեն ինքնուրույն ճանաչողական գործողություն ծավալելու կարողությունը:

 **Ճանապարհորդություն խաղալիքների քաղաքում**

Այս թեմայի շուրջ ճանապարհորդություն կկատարենք խաղալիքների քաղաքում, որտեղ կան շատ փողոցներ, որոնցով կշրջենք, կկատարենք այն հետաքրքրաշարժ առաջադրանքները, որոնք մեզ կառաջադրվեն:

 Բայց մինչև այդ կազմվել էր հարցաթերթիկ ինչի արդյունքների հիման վրա էլ ստեղծվեց այս գործնական աշխատանքը: Հարցաթերթիկին պատասխանել են 1-4 դասարանի աշակերտները

* հիշում եք ձեր առաջին խաղալիքը
* խաղում եք խաղալիքներով հիմա
* ի՞նչ խաղալիքներ եք նախընտրում
* ի՞նչ եք կարծում խաղալիքները ձեզ խանգարում են, թե օգնում ուսման մեջ
* ինչպե՞ս եք վերաբերվում համակարգչային խաղերին

Մենք մեր ճանապարհորդությունը կկատարենք հետևյալ փողոցներով՝ **հետաքրքրասերների փողոցով, հետազոտողների փողոցով, ստեղծագործողների փողոցով, վարպետների փողոցով:**

 **Ստեղծման պատմություն**

Հայտնի է հնագույն ժամանակներից /Հին Եգիպտոս, մ.թ.ա. 3-րդ հազարամյակ/ մարդկանց, կենդանիների, աշխատանքային գործիքների, կենցաղային առարկաների տեսքով խաղալիքներ են հայտնաբերվել անտիկ դարաշրջանի/ Հունաստան, Հռոմ/ մանկական գերեզմանատներում:

 Նախկին ԽՍՀՄ-ի տարածքում խաղալիքների առաջին արտադրությունը սկսվել է Նովգորոդում / 12-րդ դար/, 17-րդ դարից լայնորեն տարածվել է ժողովրդական տնայնագործական խաղալիքներ: Խաղալիքներ են պատրաստել նաև մեծերի զվարճանքների համար:

 19-րդ դարի վերջից սկսվել է խաղալիքի արդյունաբերական արտադրությունը մետաղից, թաղանթանյութից, ապա /20-րդ դար/ պլաստմասայից և սինթետիկ նյութից:

 Խաղալիքի արտադրությունը առավելապես զարգացած էր ԱՄՆ-ում, Գերմանիայում, Մեծ Բրիտանիայում, Իտալիայում:

 **Խաղալիք**

Խաղալիք, իր որն օգտագործվում է խաղալու համար: Վերստեղծելով իրական և երևակայական առարկաներ, կերպարներ: Խաղալիքը ծառայում է մտավոր, բարոյական, գեղագիտական և ֆիզիկական դաստիարակության նպատակով: Օգնում է երեխաներին ճանաչելու արտաքին աշխարհը, նպաստում մտածողության, հիշողության, խոսքի զարգացմանը:

Խաղալիքն օգտագործվում է ուսումնադաստիարակչական աշխատանքի ընթացքում, երեխաների ստեղծագործելու ունակությունները զարգացնելու նպատակով:

Խաղալիքի տիպը, բնույթը, բովանդակությունը և ձևավորումը որոշվում է ըստ կոնկրետ դաստիարակչական խնդրի, երեխայի տարիքին, զարգացման աստիճանին և հետաքրքրություններին համապատասխան:

 **Հետաքրքրասերների փողոց**

Այստեղի բնակիչները շատ հետաքրքրասեր են և սիրում են հետաքրքրվել զանազան խաղալիքներով: Հետաքրքրության շնորհիվ նրանք իմացան, որ գոյություն ունեն խաղալիքների տարբեր տեսակներ՝

* կերպարային
* ուսուցողական
* տեխնիկական
* թատերական
* պարահանդեսային
* երաժշտական
* փափուկ
* հեռակառավարումով և այլն:

 Այս փողոցում տրվում է այսպիսի առաջադրանքներ: Գրել ո՞րն է ձեր ամենասիրելի խաղալիքը: Ինչպե՞ս է այն ձեզ մոտ հայտնվել: Ինչու՞ է այն քեզ շատ սիրելի:

 **Իմ սիրելի խաղալիքը**

Ինչպես բոլոր երեխաները՝ այնպես էլ ես ունեմ շատ սիրելի խաղալիքներ: Սակայն նրանցից երկուսը ինձ համար առանձնահատուկ են: Ես շատ եմ սիրում փափուկ պանդա, որովհետև այն իմ առաջին խաղալիքն է: Այն հայրիկս բերել էր Չինաստանից: Քանի որ ես այն շատ սիրեցի, բարեկամներս ինձ նվիրեցին շատ պանդաներ: Հիմա ես ունեմ պանդաների մի մեծ ընտանիք: Երբ մի քիչ մեծացա, սկսեցի հետաքրքրվել լեգոներով: Ինձ շատ է դուր գալիս մանր մասնիկներով տարբեր բաներ պատրաստել: Լեգոներով կառուցել եմ հյուրանոց, բնակարան, սրճարան, գեղեցկության սրահ:

 **Հետազոտողների փողոց**

Հետազոտողների փողոցի բնակիչները սիրում են հետաքրքրվել անցյալով: Այս փողոցում նույնիսկ խաղալիքների թանգարան կա, որտեղ պահպանվում են հին խաղալիքներ: Այս թանգարանում ամեն տարի ավելանում են ցուցանմուշները, որպեսզի շատ տարիներ անց երեխաները իմանան թե ինչ խաղալիքներով են խաղացել իրենց ծնողները, տատիկներն ու պապիկներն անցյալում:

 **Թանգարաններ**

Աշխարհի որոշ երկրներում կան խաղալիքների թանգարաններ: Այդպիսի մի թանգարան կա Ռուսաստանի Դաշնությունում՝ Սերգիև Պասադում այն մոտավորապես 100 տարեկան է: Խաղալիքների թանգարանում ցուցադրվում են տարբեր ժողովուրդների և ժամանակաշրջանների խաղալիքների հսկայական հավաքածուներ: Այնտեղ կա մոտ 300.000 տեսակի խաղալիք:

 Երևանում էլ են գործում տիկնիկային թանգարաններ՝ Լուսիկ Ագուլեցու տուն- թանգարանը և տիկնիկային թատրոնին կից Մարինա Խաչմանուկյանի հեղինակային թանգարանը:

 Լուսիկ Ագուլեցու թանգարանում պահվում են զանազան ծիսական տիկնիկներ: Հնարավորություն կա նաև մասնակցելու տիկնիկների պատրաստմանը:

 **Հայկական ծիսական տիկնիկներ**

Հայկական մշակույթի ամենագեղեցիկ, խորհրդանշական արժեքներից են հայոց ծիսական տիկնիկները: Ժողովուրդը օժտել է մոգական ուժով, չարը խափանող, վտանգից ու չարից զերծ պահող հատկություններով: Տիկնիկների միջոցով ձգտել են ապահովել բերք ու բարիքի առատությունը, պտղաբերությունը, ընտանեկան և անձնական հաջողությունները:

 Այսօր մեզանում քիչ թե շատ հայտնի տիկնիկը Նուրի տիկնիկն է և նրան ուղեկցող ծեսը: Հայերը պատրաստել են տիկնիկներ, որոնք կապված են եղել անձրևի ու երաշտի հետ: Տարբեր գավառներում նրանք տարբեր անվանումներ ունեին, բայց ամենատարածված տարբերակը Նուրին էր կամ Անձրևի հարսը: Նուրին հայտնվում էր Ծաղկազարդ տոնին և երաշտ եղած ժամանակ: Նա սիրունիկ էր, բարեսիրտ, նրա աչքերից էին ծնվում շաղն ու ցողը, անձրևի կաթիլները: Երբ մարդ ու կենդանի տառապում են ջրի պակասից: Նուրին արտասվում է և նրա արցունքներով թրջված հողն ու արտերը կենդանանում են, ծիլ ու ծաղիկ տալիս: Նուրիի ծաղիկը նկարազարդ էր, մեջքի գոտին ծիածանն էր: Աղջիկ երեխաները երգելով ու պարելով, պտտեցնում էին նրան տուն առ տուն և տիկնիկի համար ալյուր, ձու և այլ մթերքներ հավաքում: Նուրիի վրա անընդհատ ջուր էին լցնում: Երեխաները հավաքած բարիքներով հետո կամ խնջույք էին անում կամ էլ վաճառում էին դրանք և ստացված փողերով դարբնին պատվիրում էին մետաղյա մի տիկնիկ պատրաստել, որը թողնում էին գյուղի սրբավայրում: Նուրիին ուղեկցող ծեսը կարևոր էր հայ գյուղացու կյանքում:

 **Տարտուի խաղալիքների թանգարան**

 Ամենամեծ թանգարանը Մերձբալթիկայում է : Թանգարանում ցուցադրված են ավելի քան 5000 խաղալիք: Թանգարանում մի շարք խաղալիքներ կարելի է փորձարկել, իսկ երեխաների համար կա առանձին խաղասենյակ:

 Թանգարանի թալիսմանը Ծաղկաթաթ Թեդի արջուկն է, 1994 թ. կարվել է Կաի Մասերի կողմից: Արջուկն այդպես է անվանվել, որովհետև նրա թաթերը կատարվել են ծաղկավոր կտորից: Ծաղկաթաթ Թեդի մասին գրքեր են գրվել, բացիկներ հրապարակվել, նկարահանել կինոյում և այլն:

 **Բարբի**

Բարբի տիկնիկը մանկական խաղալիք է, որով հիմնականում խաղում են 3-14տ. Աղջիկները, շուկայում հայտնվել է 1959թ. Ամերիկայում: Տիկնիկը մշակել է Էլիոթ Հանդլերը: Նրա խոսքերով իր աղջիկը՝ Բարբարան (որի անունով կոչվել է Բարբի տիկնիկը) իր մանկության տարիներին հաճախ էր խաղում իր ընկերների հետ տիկնիկներով: Նա ստեղծեց գեղեցիկ ու հմայիչ տիկնիկին: Այսօր Բարբին շիկահեր, սևաչյա է, ունի հսկայական զգեստապահարան, զարդեր, կահույք և մեքենաներ: Ունի նաև քույրեր, եղբայրներ, ընկերուհիներ, նույնիսկ փեսացու: Նա հանդես է գալիս որպես երգչուհի, բուժքույր և այլ կերպարներով:

 Այսօր Բարբին հայտնի է ողջ աշխարհում:

 **Ստեղծագործողների փողոց**

 Այս փողոցում ապրում են բանաստեղծներ, հեքիաթասացներ, ստեղծագործ մարդիկ: Առանց նրանց խաղալիքների քաղաքում ուրախ չէր լինի:

 **Բանաստեղծություններ մեր բանաստեղծներից**

Ձի, ձի, փայտե ձի,

Մեր դռանը կապեցի,

Սիրուն, սիրուն ներկեցի,

Հետո նրան թամբեցի…

Ով որ ունի այսպես ձի,

Թող գա ինձ հետ նա մրցի:

Տիկնիկ ունեմ՝ ծաղրածու է,

Քիթը՝ ներկած հավի ձու է,

Հագնում է նա փքված մի շոր,

Կոշիկներն են խոշոր, խոշոր:

Երբ նրա հետ ես խաղում եմ՝

Ուրախ-ուրախ ծիծաղում եմ Կանաչ, կարմիր, կապուտակ,

 Թռիր վերև, իջիր ցած,

 Չալոն մնա զարմացած:

 Գլոր-գլոր գլորվիր,

 Թփերի մեջ մոլորվիր,

 Փիսոն գտնի խտտի,

 Խունջիկ-մունջիկ պտտի:

 **Իսկ հիմա ստեղծագործում են երեխաները**

Խաղալիքների աշխարհում

Ամեն մարդ է մանկանում

Ղեկով վարում, տանկ քշում,

Ավազ մաղում, փակցնում

Լարով կիթառ նվագում

Ինչքան ուրախ է անցնում

Քրքիջ, ծիծաղ պարգևում: Գայանե 2րդ դասարան

 **Վարպետների փողոց**

 Վերջապես հասանք 4րդ փողոցին, որը կոչվում է Վարպետների փողոց: Փողոցի անունը հուշում է, որ երեխաները իրենք են պատրաստելու իրենց խաղալիքները:

 Կան երեխաներ, որոնք պատրաստեցին այն խաղալիքները, որոնք պատրաստել էին իրենց տատիկները: Օրինակ՝ փայտե տիկնիկ: Օգտագործվում է մատիտ, թել, կոճակ, ժապավեն, կտոր:

 Հաջորդ գործնական աշխատանքը ձնեմարդու պատրաստումը: Օգտագործել ենք՝ գուլպա , ժապավեն, բրինձ, կոճակ, թել:

 **Եզրակացություն**

 Այսպիսով՝ տարրական դասարաններում կիրառելով **գործնական աշխատանք** բաղադրիչը ձևավորում ենք այնպիսի կարևոր կարողություններ և հմտություններ, որոնք վերառարկայական են և պետք են աշակերտին ողջ կյանքի ընթացքում: Մասնավորապես՝ սովորողները՝

* զարգացնում են իրենց աշխարհաճանաչողական գիտելիքները,
* ձեռք են բերում սոցիալական հմտություններ,
* իրենց աշխատանքներում դիտարկում են տեսականի և գործնականի կապը,
* ինքնադրսևորվում են և ինքնակազմակերպվում
* ուսուցանվող առարկան դառնում է նրանց համար ավելի հետաքրքիր,
* լինում են մոտիվացված, քանի որ ամեն ինչ անում են իրենց նախասիրությունների շրջանակում և ներգրավված են համընդհանուր ուսումնական գործունեության մեջ:

**Օգտագործված գրականության ցանկ**

1. Կ. Թորոսյան, Կ. Չիբուխչյան գործնական աշխատանքներ մայրենիից, Զանգակ 2017թ.
2. Կ. Թորոսյան, Կ. Չիբուխչյան, 50 հարց ու պատասխան տարրական դասարանների ուսուցիչների համար: Մաս 1ին, «Զանգակ» հրատարակչություն, 2013թ.
3. Горностаева З.Я Проблема самостоятельной познавательной деятельности Открыт. Школа.-1998-№2